钦定古今图书集成/明伦汇编/闺媛典/第047卷 > 赵彬妻朱氏〈王安哥附〉
## 钦定古今图书集成/明伦汇编/闺媛典/第047卷 > 赵彬妻朱氏〈王安哥附〉

按《元史列女传》：赵彬妻朱氏，名锦哥，洛阳人也。天历
初，西兵掠河南，朱氏遇兵五人，被执，逼与乱。朱氏拒
曰：“‘我良家妇，岂从汝贼耶’？兵怒，提曳棰楚之。朱氏度
不能脱，即绐谓之曰：‘汝幸释我，舍后井傍有瘗金，当
发以遗汝’。”兵信之，乃随其行。朱氏得近井，即抱三岁
女踊身赴井中死。是岁，又有偃师王氏女，名安哥，从
父避兵印山丁家洞，兵入，搜得之，见安哥色美，驱使
出污之，安哥不从，投涧死。有司言状，并旌其庐。